pythainlp/thai-wiki-dataset-v3 huggingface dataset:
การประท้วงในประเทศนิการากัว พ.ศ. 2561–2565

การประท้วงในประเทศนิการากัว พ.ศ. 2561 เริ่มขึ้นในวันที่ 18 เมษายน เมื่อกลุ่มผู้ชุมนุมในหลายเมืองของนิการากัวเริ่มประท้วงต่อต้านแผนการปฏิรูประบบหลักประกันสังคมของประธานาธิบดีดานิเอล ออร์เตกา ซึ่งจะเพิ่มอัตราภาษีเงินได้และภาษีค่าจ้าง แต่จะลดอัตราการจ่ายบำนาญลง หลังจากการปะทะระหว่างกลุ่มผู้ชุมนุมประท้วงกับตำรวจและผู้สนับสนุนรัฐบาลผ่านไป 5 วัน และมีผู้เสียชีวิตเกือบ 30 คน ออร์เตกาก็ประกาศยกเลิกการปฏิรูปดังกล่าว อย่างไรก็ตาม ระหว่างการประท้วงใน พ.ศ. 2556–2561 ฝ่ายต่อต้านได้เริ่มหันมากล่าวโทษออร์เตกาและเรียกร้องให้เขาลาออกจากตำแหน่งด้วย กลายเป็นหนึ่งในการประท้วงครั้งใหญ่ที่สุดในประวัติศาสตร์ของรัฐบาลออร์เตกา และเป็นความขัดแย้งกลางเมืองที่ร้ายแรงที่สุดนับตั้งแต่สิ้นสุดการปฏิวัตินิการากัว
ด้วยเหตุจากความไม่สงบดังกล่าว กลุ่มผู้ชุมนุมประท้วงรวมถึงภาคส่วนต่าง ๆ ทั้งในประเทศและต่างประเทศจึงเรียกร้องให้ออร์เตกาเลื่อนการเลือกตั้งประธานาธิบดีครั้งต่อไปให้เร็วขึ้น โดยมีสหภาพยุโรปเป็นผู้สนับสนุนข้อเรียกร้องนี้
== อ้างอิง ==
==แหล่งข้อมูลอื่น==
การประท้วงใน พ.ศ. 2561
การเมืองนิการากัว
การประท้วงในประเทศนิการากัว พ.ศ. 2556–2561

การประท้วงในประเทศนิการากัว พ.ศ. 2556–2561 เป็นชุดการประท้วงต่อต้านประธานาธิบดีดานิเอล ออร์เตกา และการกระทำของรัฐบาลของเขาซึ่งรวมถึงการกำจัดฝ่ายค้านและการละเมิดสิทธิมนุษยชนของผู้ที่ประท้วงอย่างสันติ
การประท้วงเริ่มขึ้นในเดือนมิถุนายน พ.ศ. 2556 เมื่อกลุ่มผู้สูงอายุออกมาเรียกร้องการจ่ายบํานาญลดส่วน (reduced pension) จากสถาบันหลักประกันสังคมนิการากัว ในไม่ช้านักศึกษาและเยาวชนก็เข้าร่วมประท้วงด้วย หลังจากการเดินขบวนประท้วงผ่านไปหนึ่งสัปดาห์ กลุ่มผู้ประท้วงก็ถูกม็อบซันดินิสตา (ซึ่งเกี่ยวข้องกับกลุ่มเยาวชนซันดินิสตาและสนับสนุนรัฐบาล) เข้าโจมตี ในขณะที่ตำรวจได้ถอนกำลังออกไปก่อนไม่นานนัก ต่อมาออร์เตกาอนุมัติการจ่ายบำนาญลดส่วนแก่ผู้รับบำนาญ เพื่อให้การประท้วงสงบลง
ใน พ.ศ. 2557 เมื่อการก่อสร้างคลองนิการากัวกำลังจะเริ่มขึ้น ผู้ประท้วงหลายร้อยคนออกมาปิดถนนและปะทะกับตำรวจระหว่างการประกอบพิธีเริ่มขุดคลอง จากนั้นชาวนิการากัวนับหมื่นคนก็เริ่มประท้วงประธานาธิบดีออร์เตกาไม่เพียงแต่เรื่องคลอง แต่ยังรวมไปถึงสิ่งที่พวกเขาเรียกว่าระบบการเลือกตั้งที่มีการทุจริตด้วย
การประท้วงเกิดขึ้นอีกครั้งในเดือนเมษายน พ.ศ. 2561 หลังจากที่รัฐบาลออร์เตกาประกาศแผนการปฏิรูประบบหลักประกันสังคมซึ่งจะขึ้นอัตราภาษีและลดผลประโยชน์ต่าง ๆ ตำรวจและม็อบซันดินิสตาได้โจมตีและสังหารผู้ชุมนุมที่ไม่มีอาวุธหลายคน ทำให้ผู้คนลุกขึ้นสู้ หลังจากเหตุความไม่สงบอย่างร้ายแรงผ่านไป 5 วัน ออร์เตกาก็ประกาศยกเลิกการปฏิรูป นับแต่นั้นมาเขาก็ต้องเผชิญกับการประท้วงครั้งใหญ่ที่สุดในประวัติศาสตร์ของรัฐบาลของเขา โดยขบวนการประท้วงได้ประณามออร์เตกาในภาพรวมและเรียกร้องให้เขาลาออกจากตำแหน่ง
== อ้างอิง ==
การประท้วงใน พ.ศ. 2556
การประท้วงใน พ.ศ. 2557
การประท้วงใน พ.ศ. 2558
การประท้วงใน พ.ศ. 2559
การประท้วงใน พ.ศ. 2560
การประท้วงใน พ.ศ. 2561
การเมืองนิการากัว
การประท้วงในประเทศนิการากัว
ดานิเอล ออร์เตกา

โฮเซ ดานิเอล ออร์เตกา ซาอาเบดรา (José Daniel Ortega Saavedra; เกิดวันที่ 11 พฤศจิกายน พ.ศ. 2488) เป็นนักการเมืองที่ดำรงตำแหน่งประธานาธิบดีนิการากัวตั้งแต่ พ.ศ. 2550 ก่อนหน้านี้เขาเคยเป็นผู้นำนิการากัวระหว่าง พ.ศ. 2522–2533 ช่วงแรกในฐานะผู้ประสานงานคณะรัฐบาลเพื่อการบูรณะชาติ (พ.ศ. 2522–2528) และจากนั้นในฐานะประธานาธิบดี (พ.ศ. 2528–2533) ผู้นำคนหนึ่งของแนวหน้าปลดปล่อยแห่งชาติซันดินิสตา (Frente Sandinista de Liberación Nacional) นโยบายสำคัญของเขาในรัฐบาลได้แก่การนำการปฏิรูปฝ่ายซ้ายไปใช้ทั่วประเทศ
ณ วันที่ 19 เมษายน พ.ศ. 2561 แอมเนสตี้ อินเตอร์เนชั่นแนล และคณะกรรมาธิการระหว่างชาติอเมริกาว่าด้วยสิทธิมนุษยชนขององค์การรัฐอเมริการะบุว่า ออร์เตกามีส่วนเกี่ยวข้องกับการปราบปรามผู้ชุมนุมประท้วงอย่างรุนแรง ในขณะที่เจ้าหน้าที่และสื่อของรัฐบาลปฏิเสธการกระทำดังกล่าว
== อ้างอิง ==
นักการเมืองนิการากัว
คลองนิการากัว

คลองนิการากัว (Canal de Nicaragua) หรือที่บางครั้งเรียกว่า คลองใหญ่นิการากัว (Gran Canal de Nicaragua) และ คลองใหญ่ระหว่างมหาสมุทรแห่งนิการากัว (Gran Canal Interoceánico de Nicaragua) มีชื่ออย่างเป็นทางการว่า โครงการพัฒนาคลองใหญ่นิการากัวแบบบูรณาการ (Proyecto de Desarrollo Integral del Gran Canal de Nicaragua) เป็นเส้นทางเดินเรือที่เคยอยู่ในแผนการก่อสร้าง มีแนวเส้นทางผ่านตอนใต้ของประเทศนิการากัวโดยเชื่อมต่อมหาสมุทรแปซิฟิกเข้ากับทะเลแคริบเบียน (ซึ่งเป็นส่วนหนึ่งของมหาสมุทรแอตแลนติก) นักวิทยาศาสตร์ต่างแสดงความกังวลเกี่ยวกับผลกระทบต่อสิ่งแวดล้อมของโครงการ เนื่องจากทะเลสาบนิการากัวเป็นแหล่งกักเก็บน้ำจืดที่สำคัญของอเมริกากลาง ในขณะที่วิศวกรและผู้เชี่ยวชาญด้านการขนส่งสินค้าทางเรือต่างตั้งคำถามถึงความอยู่รอดได้ของโครงการ
โครงการก่อสร้างเส้นทางเดินเรือผ่านนิการากัว (โดยใช้แม่น้ำซานฮวนเป็นทางเข้าสู่ทะเลสาบนิการากัว) ได้รับการเสนอเป็นครั้งแรกในช่วงต้นสมัยอาณานิคม จักรพรรดินโปเลียนที่ 3 เคยเขียนเขียนบทความว่าด้วยความเป็นไปได้ของโครงการในต้นคริสต์ศตวรรษที่ 19 ต่อมาสหรัฐละทิ้งแผนการขุดเส้นทางเดินเรือในนิการากัวในต้นคริสต์ศตวรรษที่ 20 หลังจากเข้าซื้อผลประโยชน์ของฝรั่งเศสในคลองปานามา
ในเดือนมิถุนายน พ.ศ. 2556 สภาผู้แทนราษฎรนิการากัวได้ลงมติผ่านร่างรัฐบัญญัติให้สัมปทานการจัดหาเงินทุนและจัดการโครงการคลองเป็นระยะเวลา 50 ปี แก่บริษัทฮ่องกงเพื่อการลงทุนพัฒนาคลองนิการากัว (เอชเคเอ็นดี) ซึ่งเป็นบริษัทเอกชนของหวัง จิ้ง มหาเศรษฐีชาวจีน สัมปทานดังกล่าวอาจได้รับการต่ออายุอีก 50 ปีเมื่อเปิดใช้คลอง
ใน พ.ศ. 2558 รายงานของสื่อต่าง ๆ ส่อให้เห็นว่าโครงการคลองนิการากัวจะล่าช้าและอาจจะถูกยกเลิก หลังจากความมั่งคั่งส่วนตัวของหวังลดลงอย่างมากเนื่องจากความปั่นป่วนในตลาดหุ้นจีน พ.ศ. 2558–2559 "งานหลัก" เช่น การขุดลอก มีกำหนดการดำเนินงานหลังจากสร้างท่าเทียบเรือขนาดใหญ่ด้านมหาสมุทรแปซิฟิกเสร็จ แต่งานก่อสร้างท่าเทียบเรือดังกล่าวตามแผนต้องเริ่มแล้วตั้งแต่ปลาย พ.ศ. 2559 รัฐบาลนิการากัวไม่สามารถแสดงข้อมูลที่น่าเชื่อถือได้ว่าโครงการมีโอกาสได้รับเงินทุนอุดหนุนหรือไม่ จึงก่อให้เกิดความเคลือบแคลงว่าโครงการจะเสร็จสมบูรณ์หรือไม่ตามไปด้วย เอชเคเอ็นดีระบุว่าการจัดหาเงินทุนจะมาจากการขายหนี้และหุ้น รวมถึงการเสนอขายหุ้นใหม่แก่ประชาชนทั่วไปเป็นครั้งแรกที่อาจเกิดขึ้น
เมื่อถึงเดือนพฤษภาคม พ.ศ. 2560 ยังไม่มีรายงานว่างานก่อสร้างคลองนิการากัวอย่างเป็นรูปธรรมได้เริ่มขึ้น และเกิดความเคลือบแคลงขึ้นอีกเกี่ยวกับการจัดหาเงินทุนเพื่อดำเนินโครงการ ในเดือนกุมภาพันธ์ พ.ศ. 2561 นักวิเคราะห์ทั่วไปมองว่าโครงการนี้ถูกล้มเลิกไปแล้ว แต่หัวหน้าโครงการยืนยันว่างานของโครงการยังคงดำเนินอยู่แม้จะช้าก็ตาม และเอชเคเอ็นดียังคงมีสิทธิ์ตามกฎหมายในสัมปทานคลองเช่นเดียวกับโครงการรองต่าง ๆ
== ดูเพิ่ม ==
คลองปานามา
คลองสุเอซ
== อ้างอิง ==
== อ่านเพิ่ม ==
== แหล่งข้อมูลอื่น ==
via 
คลองที่มีการเสนอให้ขุดสร้าง
คลองในประเทศนิการากัว
การเมืองนิการากัว
เศรษฐกิจของประเทศนิการากัว
ลาฟร็องแซ็งซูมีซ

ลาฟร็องแซ็งซูมีซ (La France Insoumise, ย่อเป็น FI หรือ LFI; ) เป็นพรรคการเมืองฝ่ายซ้ายในฝรั่งเศส ที่ก่อตั้งเมื่อวันที่ 10 กุมพาพันธ์ ค.ศ. 2016 โดยฌอง-ลุก เมลองชง อดีตสมาชิกรัฐสภายุโรป ตอนนี้มี มานูเอล บงพาร์ด เป็นผู้ประสานพรรคตั้งแต่ปีค.ศ. 2022 ตำแหน่งนี้เทียบได้กับหัวหน้าพรรคในการบริหารพรรคการเมือง
เมลองชงเป็นผู้สมัครของพรรคเพื่อชิงตำแหน่งประธานาธิบดีในการเลือกตั้งประธานาธิบดีของพ.ศ. 2560 แต่ไม่ได้รับการเลือกตั้ง ต่อมา ในการเลือกตั้งสมาชิกสมัชชาแห่งชาติในปีเดียวกัน พรรคได้รับ 17 ที่นั่งในสภา ด้วยมีเมลองชงเป็นประธานกลุ่มในสภา แล้วในปีพ.ศ. 2562 ภายหลังการเลือกตั้งสมาชิกรัฐสภายุโรปในประเทศฝรั่งเศส พรรคได้รับ 6 ที่นั่งในรัฐสภา
ในการเลือกตั้งประธานาธิบดีของพ.ศ. 2565 เมลองชงได้เป็นผู้สมัครของพรรคเพื่อชิงตำแหน่งประธานาธิบดีอีกครั้ง แต่ไม่ได้รับการเลือกตั้ง ต่อมา พรรคได้เข้าร่วมเป็นพันธมิตรฝ่ายซ้ายที่ชื่อ สหภาพประชาชนเชิงนิเวศน์และสังคมใหม่ หรือย่อเป็นภาษาฝรั่งเศส นูเพส (ฝรั่งเศส: Nouvelle Union populaire écologique et sociale, ย่อเป็น NUPES) เพื่อการเลือกตั้งสมาชิกสมัชชาแห่งชาติของปีเดียวกัน ทำให้พรรคได้รับ 69 ที่นั่งในสภา ซึ้งได้ชนะที่นั่งมากกว่าในการเลือกตั้งของปีพ.ศ. 2560
== ประวัติสัญลักษณ์พรรค ==
ไฟล์:Logo France Insoumise.svg|สัญลักษณ์ของพรรคลาฟร็องแซ็งซูมีซ จากปีค.ศ. 2017 ถึงปีค.ศ. 2023
ไฟล์:Logo-fi-membre-nupes.svg|สัญลักษณ์ของพรรคลาฟร็องแซ็งซูมีซ ตั้งแต่ปีค.ศ. 2023
== การเลือกตั้ง ==
=== ผลการเลือกตั้งประธานาธิบดี ===
=== ผลการเลือกตั้งสมาชิกสมัชชาแห่งชาติ ===
=== ผลการเลือกตั้งสมาชิกรัฐสภายุโรป ===
=== ผลการเลือกตั้งสภาภูมิภาค ===
=== ผลการเลือกตั้งสภาแผนก ===
=== ผลการเลือกตั้งนายกเทศมนตรี ===
== ผู้บริหาร ==
=== ผู้ประสานพรรค ===
การสังหารหมู่ที่ลิดยิตแซ

การสังหารหมู่ที่ลิดยิตแซ เป็นการทำลายล้างอย่างราบคาบของหมู่บ้านลิดยิตแซในรัฐอารักขาแห่งโบฮีเมียและมอเรเวีย ปัจจุบันคือสาธารณรัฐเช็ก ในเดือนมิถุนายน ค.ศ. 1942 ภายใต้คำสั่งของอดอล์ฟ ฮิตเลอร์และไรชส์ฟือเรอร์-เอ็สเอ็ส ไฮน์ริช ฮิมม์เลอร์
เพื่อเป็นการชำระแค้นจากเหตุการณ์การลอบสังหารผู้ว่าการรัฐไรช์ ไรน์ฮาร์ท ไฮดริช ในปลายฤดูใบผลิ ค.ศ. 1942 ชายทั้งหมด 173 คน ที่มีอายุ 15 ขึ้นไปจากหมู่บ้านนี้ถูกประหารชีวิต เมื่อวันที่ 10 มิถุนายน ค.ศ. 1942 อีก 11 คนที่ไม่ได้อยู่ในหมู่บ้านถูกจับกุมและประหารชีวิตหลังจากนั้นไม่นาน พร้อมกับคนอื่น ๆ ที่ถูกจับกุมหลายคน ผู้หญิง 184 คนและเด็ก 88 คนถูกเนรเทศไปยังค่ายกักกัน; เด็กไม่กี่คนที่ถูกพิจารณาว่าเหมาะสมสำหรับการถอดเป็นอักษรเยอรมัน (Germanisation) ถูกส่งไปยังครอบครัวเอ็สเอ็สและส่วนที่เหลือถูกส่งไปยังค่ายมรณะเคล์มนอที่พวกเขาถูกฆ่าตายด้วยการรมแก็ส
สำนักงานรายข่าวอิสระ (AP) ได้เอ่ยอ้างถึงวิทยุเยอรมันที่ได้รับในนิวยอร์ก ได้กล่าวว่า "ทั้งหมดผู้ชายที่เป็นผู้ใหญ่ของเมืองถูกยิงตาย ในขณะที่ผู้หญิงถูกส่งไปยังค่ายกักกัน และเด็ก ๆ ได้รับมอบให้แก่สถาบันการศึกษาที่เหมาะสม" ผู้คนประมาณ 340 คนจากลิดยิตแซเสียชีวิตเพราะการชำระแค้นของเยอรมัน (ชาย 192 คน, ผู้หญิง 60 คน และเด็ก 88 คน) และภายหลังสงครามสิ้นสุดลง เหลือเพียงผู้หญิง 153 คนและเด็ก 17 คนที่รอดชีวิตและกลับมา
== อ้างอิง ==
==หนังสือ==
==แหล่งข้อมูลอื่น==
การสังหารหมู่
ประเทศเชโกสโลวาเกีย
ไรน์ฮาร์ท ไฮดริช
ฆาตกรรมหมู่
การลอบสังหารไรน์ฮาร์ท ไฮดริช

ปฏิบัติการแอนโธรพอยด์ เป็นรหัสนามสำหรับการลอบสังหารในช่วงสงครามโลกครั้งที่สอง เป้าหมายคือเอ็สเอ็ส-โอเบอร์กรุพเพินฟือเรอร์ และหัวหน้าของกรมตำรวจ ไรน์ฮาร์ท ไฮดริช ผู้นำของทบวงกลางความมั่นคงไรช์ (RSHA) หน่วยรักษาความปลอดภัยทั้งหมดของนาซีเยอรมนี และทำหน้าที่เป็นผู้ว่ารัฐไรซ์ของรัฐอารักขาแห่งโบฮีเมียและมอเรเวีย
ไฮดริชเป็นหนึ่งในคนที่มีอำนาจมากที่สุดในนาซีเยอรมนีและเป็นมือขวาที่สำคัญที่สุดของอดอล์ฟ ฮิตเลอร์; เขาได้รับมอบหมายให้ดำเนินการทั้งหมดในมาตรการสุดท้าย (ฮอโลคอสต์) ต่อชาวยิวในทวีปยุโรป เชโกสโลวาเกียได้รับหน้าที่ในการดำเนินปฏิบัติการเพื่อช่วยหารือความถูกต้องตามกฎหมายต่อรัฐบาลผลัดถิ่นของ เอ็ดเวิร์ด เบเนช ในกรุงลอนดอน เช่นเดียวกับการชำระแค้นต่อการปกครองที่มีประสิทธิภาพของไฮดริชได้อย่างโหดเหี้ยม
ปฏิบัติการครั้งนี้ได้ดำเนินการโดยทหารชาวเชโกสโลวาเกียสองคน Jozef Gabčík และ Jan Kubiš ในกรุงปราก เมื่อวันที่ 27 พฤษภาคม ค.ศ. 1942 ภายหลังได้รับการเตรียมความพร้อมโดยหน่วยปฏิบัติการพิเศษของอังกฤษ (Special Operations Executive) ด้วยการอนุมัติของรัฐบาลผลัดถิ่นเชโกสโลวาเกีย ด้วยผลทำให้เป้าหมายได้รับบาดเจ็บจากการโจมตี ไฮดริชได้เสียชีวิตลงจากอาการบาดเจ็บสาหัสของเขา เมื่อวันที่ 4 มิถุนายน ค.ศ. 1942 นี่เป็นเพียงการลอบสังหารเป้าหมายของผู้นำนาซีระดับสูงในช่วงสงครามโลกครั้งที่สอง การเสียชีวิตของไฮดริชได้นำไปสู่การล้างแค้นโดยทหารเอ็สเอ็ส รวมทั้งการทำลายล้างหมู่บ้านและการสังหารหมู่พลเรือน
== อ้างอิง ==
==อ่านเพิ่ม==
==แหล่งข้อมูลอื่น==
National Memorial to the Heroes of the Heydrich Terror
Radio Prague: Czechs in World War II
Radio Prague: Exhibitions mark 60th anniversary of assassination of Nazi governor Heydrich
Operation Anthropoid at Everything2
Czechs in Exile website
Exhibition on Operation Anthropoid at the Slovak Nation Museum
The Prague Daily Monitor: Experts find wartime paratroopers' grave
RCAHMS record for Arisaig memorial
Highland HER entry for Arisaig memorial
การลอบสังหาร
การลอบสังหารในประเทศเช็กเกีย
สงครามโลกครั้งที่สอง
ไรน์ฮาร์ท ไฮดริช
อนุรักษนิยมทางสังคม

อนุรักษนิยมทางสังคม เป็นความเชื่อทางสังคมที่สร้างเมื่อความสัมพันธ์มีความเปราะบาง ซึ่งต้องการส่งเสริมความคิดเรื่อง หน้าที่, ค่านิยมประเพณี และสถาบันที่จัดตั้งขึ้น รวมถึงปัญหาศีลธรรม โดยทั่วไปสังคมอนุรักษ์นิยมจะไม่เชื่อ การเปลี่ยนแปลงทางสังคม และความเชื่อในหลัก,และความเชื่อสภาพที่เป็นอยู่ ปัญหาสังคม เช่น ปัญหาครอบครัว, ความสัมพันธ์ทางเพศ และความรักชาติ
== อ้างอิง ==
== บรรณานุกรม ==
== อ่านเพิ่ม ==
Carlson, Allan, The Family in America: Searching for Social Harmony in the Industrial Age (2003) 
Carlson, Allan, Family Questions: Reflections on the American Social Crisis (1991) 
Fleming, Thomas, The Politics of Human Nature, (1988) 
Gallagher, Maggie, The Abolition of Marriage: How We Destroy Lasting Love (1996) 
Himmelfarb, Gertrude, The De-moralization Of Society (1996) 
Hitchens, Peter, The Abolition of Britain. (1999) 
Jones, E. Michael, Degenerate Moderns: Modernity As Rationalized Sexual Misbehavior. (1993) 
Kirk, Russell, The Conservative Mind, 7th Ed. (2001) 
Magnet, Myron, Modern Sex: Liberation and Its Discontents (2001) 
Medved, Diane and Dan Quayle, The American Family: Discovering the Values That Make Us Strong (1997) 
Sobran, Joseph, Single Issues: Essays on the Crucial Social Questions (1983) .
==แหล่งข้อมูลอื่น==
อนุรักษนิยม
ปรัชญาสังคม
นโยบายสังคม
โดมินิโก ฟัตโตรี

โดมินิโก ฟัตโตรี เป็นนักการเมืองประเทศซานมารีโน เคยเป็นรัฐมนตรีว่าการกระทรวงการต่างประเทศ ระหว่างปี ค.ศ. 1860 จนถึง ค.ศ. 1908 และเป็นผู้ครองนครร่วมแห่งซานมารีโน ตั้งแต่เดือนเมษายน ค.ศ. 1900 จนถึงเดือนตุลาคม ค.ศ. 1900
== อ้างอิง ==
สเตฟาโน ปาลมีรี

สเตฟาโน ปาลมีรี (เกิด 18 กันยายน ค.ศ. 1964) เป็นผู้ครองนครร่วมแห่งซานมารีโน สังกัดแนวร่วมนิยมอนาคตสาธารณรัฐ ร่วมกับมัตตีโอ คีอัคซี เมื่อวันที่ 1 เมษายน ค.ศ. 2018 ก่อนหน้านี้เคยดำรงตำแหน่งผู้ครองนครร่วมแห่งซานมารีโน ตั้งแต่วันที่ 1 ตุลาคม ค.ศ. 2009 จนถึงวันที่ 1 เมษายน ค.ศ. 2010 ร่วมกับฟรานซิสโก มุสโสลินี
== เครื่องราชอิสราภรณ์ ==
=== ต่างประเทศ ===
&nbsp; : Grand Cross of the Order of Saint-Charles (5 มีนาคม ค.ศ. 2010) 
== อ้างอิง ==
บุคคลที่เกิดในปี พ.ศ. 2507
บุคคลที่ยังมีชีวิตอยู่
มัตตีโอ คีอัคซี

มัตตีโอ คีอัคซี (เกิด 5 พฤษภาคม ค.ศ. 1990) เป็นนักการเมืองประเทศซานมารีโน ปัจจุบันดำรงตำแหน่งผู้ครองนครร่วมแห่งซานมารีโน ตั้งแต่วันที่ 1 เมษายน ค.ศ. 2018 ร่วมกับสเตฟาโน ปาลมีรี
มัตตีโอ คีอัคซี ทำงานเป็นผู้จัดการกีฬา คีอัคซีจบปริญญาตรี สาขานิติศาสตร์ มหาวิทยาลัยอูร์บีโน ปัจจุบันเป็นผู้นำที่บริหารประเทศที่อายุน้อยที่สุดในโลก
== อ้างอิง ==
บุคคลที่เกิดในปี พ.ศ. 2533
บุคคลที่ยังมีชีวิตอยู่
วาเนสซา ดิอัมโบรซิโอ

วาเนสซา ดิอัมโบรซิโอ (เกิด 26 เมษายน ค.ศ. 1988) เป็นหนึ่งในผู้ก่อตั้งพรรคคอมมิวนิสต์ซานมารีโน เคยเป็นผู้ครองนครร่วมแห่งซานมารีโน ตั้งแต่เดือนเมษายน จนถึงเดือนตุลาคม ค.ศ. 2017 ร่วมกับมิมมา ซาโวลี
== อ้างอิง ==
== แหล่งข้อมูลอื่น ==
Vanessa D'Ambrosio Bio
บุคคลที่เกิดในปี พ.ศ. 2531
ประมุขแห่งรัฐที่เป็นสตรี
บุคคลที่ยังมีชีวิตอยู่
เกียน นิโคลา เบอร์ติ

เกียน นิโคลา เบอร์ติ (9 สิงหาคม ค.ศ. 1960) เป็นผู้ครองนครร่วมแห่งซานมารีโน ร่วมกับมัสสุโม อันเดรีย อูโกลีนี ตั้งแต่วันที่ 1 เมษายน ค.ศ. 2016 จนถึงวันที่ 1 ตุลาคม ค.ศ. 2016 และเป็นผู้แทนพรรคพวกเราชาวซานมารีโน
== อ้างอิง ==
บุคคลที่เกิดในปี พ.ศ. 2503
บุคคลที่ยังมีชีวิตอยู่
จีโอวันนี บัตตีสตา อูร์บานี

จีโอวันนี บัตตีสตา อูร์บานี (3 พฤศจิกายน ค.ศ. 1923 – 2 กันยายน ค.ศ. 2018) เป็นนักการเมืองชาวอิตาลี สังกัดพรรคคอมมิวนิสต์แห่งประเทศอิตาลี เคยดำรงตำแหน่งผู้ว่าการเทศบาลซาโวนา ตั้งแต่ปี ค.ศ. 1957 จนถึงปี ค.ศ. 1958 และเป็นวุฒิสภาตั้งแต่ปี ค.ศ. 1972 จนถึงปี ค.ศ. 1987
== อ้างอิง ==
บุคคลที่เกิดในปี พ.ศ. 2466
บุคคลที่เสียชีวิตในปี พ.ศ. 2561
แกร์ท เบราเออร์

แกร์ท เบราเออร์ (Gert Brauer; 7 กันยายน ค.ศ. 1955 – 1 มกราคม ค.ศ. 2018) เป็นนักฟุตบอลกองหลังชาวเยอรมัน เคยแข่งขันฟุตบอลลีกเดเดแอร์-โอเบอร์ลีกา 270 นัด ในประเทศเยอรมนีตะวันออก
== แหล่งข้อมูลอื่น ==
fussballdaten.de
== อ้างอิง ==
บุคคลที่เกิดในปี พ.ศ. 2498
บุคคลที่เสียชีวิตในปี พ.ศ. 2561
กองหลังฟุตบอล
นักฟุตบอลชาวเยอรมัน
บุคคลจากรัฐทือริงเงิน
อุมเบร์โต เคอตินโฮ

อุมเบร์โต เคอตินโฮ (Humberto Ivar Araújo Coutinho; 21 สิงหาคม ค.ศ. 1946 – 1 มกราคม ค.ศ. 2018) เป็นแพทย์และนักการเมืองชาวบราซิล เคยดำรงตำแหน่งประธานสภารัฐมารันเยา ตั้งแต่ปี ค.ศ. 2015 จนเสียชีวิตด้วยโรคมะเร็งลำไส้ขณะดำรงตำแหน่งในวันที่ 1 มกราคม ค.ศ. 2018 และเป็นผู้แทนราษฎรในสภารัฐมารันเยา ตั้งแต่ปี ค.ศ. 1990 จนถึงปี ค.ศ. 2002 และได้รับเลือกเป็นผู้ว่าการรัฐกาเชียส ในปี ค.ศ. 2004 และชนะการเลือกตั้งอีกครั้งในปี ค.ศ. 2008
== อ้างอิง ==
บุคคลที่เกิดในปี พ.ศ. 2489
บุคคลที่เสียชีวิตในปี พ.ศ. 2561
เสียชีวิตจากมะเร็งลำไส้
ปีเตอร์ อีวานส์ (นักดนตรี)

ปีเตอร์ อีวานส์ (7 พฤศจิกายน ค.ศ. 1929 – 1 มกราคม ค.ศ. 2018) เป็นนักดนตรีชาวอังกฤษ รู้จักกันในหนังสือ ดนตรีของเบนจามิน บริตเตน อีวานส์เกิดที่เมืองฮาร์เทิลตะวันตก และจบการศึกษามหาวิทยาลัยเดอรัม ตั้งแต่ปี ค.ศ. 1947 จนถึงปี ค.ศ. 1951 และเป็นอาจารย์สอนดนตรีที่มหาวิทยาลัยเซาแทมป์ตัน ปีเตอร์ อีวานส์ เสียชีวิตเมื่อวันที่ 1 มกราคม ค.ศ. 2018 ในขณะงานพอล แม็กคาร์ทนีย์คอนเสิร์ต
== หนังสือ ==
"The Vocal Works", Michael Tippett: a Symposium, ed. I. Kemp (London, 1965), 135–61
The Music of Benjamin Britten (London, 1979, 3/1996)
"Synopsis: the Story, the Music not Excluded", Benjamin Britten: Death in Venice, ed. Donald Mitchell (Cambridge, 1987), 76–85
"The Number Principle and Dramatic Momentum in Gloriana", Britten's Gloriana: Essays and Sources, ed. P. Banks (Woodbridge, Suffolk, 1993), 77–93
"Instrumental Music, I", Music in Britain: the Twentieth Century, ed. S. Banfield (Oxford, 1995), 179–277
== บทความ ==
"Seventeenth-Century Chamber Music Manuscripts at Durham", Music & Letters, xxxvi (1955), 205–23
"Martinů the Symphonist", Tempo, nos.55–6 (1960), 19–33
"Compromises with Serialism", Proceedings of the Royal Musical Association, lxxxviii (1961–2), 1–15
"Britten's 'War Requiem'", Tempo, nos.61–2 (1962), 20–39
"Britten's Cello Symphony", Tempo, nos.66–7 (1963), 2–15
"Musica Theoretica and Musica Practica: a Persistent Dichotomy" (Southampton, 1963) [inaugural lecture]; also pubd in Studies in Music [Australia], iii (1969), 1–16
"Music of the European Mainstream, 1940–1960", The New Oxford History of Music, x (1974), 387–502
== อ้างอิง ==
บุคคลที่เกิดในปี พ.ศ. 2472
บุคคลที่เสียชีวิตในปี พ.ศ. 2561
บุคคลจากมหาวิทยาลัยเดอรัม
บุคคลจากมหาวิทยาลัยเซาแทมป์ตัน
ซิบวีโอ กราสซีตตี

ซิบวีโอ กราสซีตตี (24 กุมภาพันธ์ ค.ศ. 1936 เกิดที่เมืองซันตันเจโล ใน ลิซโซลา – 9 กันายายน ค.ศ. 2018) เป็นนักแข่งกรังด์ปรีซ์มอเตอร์ไซค์เคิลเรซซิงชาวอิตาลี
== อ้างอิง ==
บุคคลที่เกิดในปี พ.ศ. 2479
บุคคลที่เสียชีวิตในปี พ.ศ. 2561
จูลิโอ บลันซ์

จูลิโอ บลันซ์ (28 มิถุนายน ค.ศ. 1954 – 7 กันยายน ค.ศ. 2018) เป็นนักเขียนชาวอาร์เจนตินา เรียนสาขาเคมีและสื่อมวลชน ซึ่งจูลิโอ บลันซ์ทำงานในหนังสือพิมพ์ชารีน ตั้งแต่ปี ค.ศ. 1977 จูลิโอ บลันซ์ เสียชีวิตด้วยโรคมะเร็ง เมื่อวันที่ 7 กันยายน ค.ศ. 2018 ด้วยวัย 64 ปี
== ประวัติ ==
== อ้างอิง ==
บุคคลที่เกิดในปี พ.ศ. 2497
บุคคลที่เสียชีวิตในปี พ.ศ. 2561
ดาร์กช็อกโกแลต

ดาร์กช็อกโกแลต หรือ ช็อกโกแลตเข้ม (dark chocolate) บางทีเรียก ช็อกโกแลตดำ, ช็อกโกแลตจืด, หรือ ช็อกโกแลตขม (black chocolate, plain chocolate, หรือ bitter chocolate) เป็นช็อกโกแลตประเภทหนึ่งที่มีปริมาณโกโก้มากกว่าประเภทมิลก์ช็อกโกแลต (milk chocolate) และแทบจะไม่มีผลิตภัณฑ์นมประกอบอยู่เลย มาตรฐานของรัฐบาลและอุตสาหกรรมในการนิยามดาร์กช็อกโกแลตนั้นแตกต่างกันไปในแต่ละท้องที่
ดาร์กช็อกโกแลตมีสารต้านอนุมูลอิสระ (antioxidant) เช่น พอลิฟินอล (polyphenol) และมีน้ำตาลค่อนข้างน้อย จึงมีผลกระทบต่อสุขภาพน้อยกว่าช็อกโกแลตประเภทอื่น และยังได้รับการกำหนดให้เป็นยอดอาหารที่ทรงศักยภาพ (potential superfood) เป็นเหตุให้ทั่วโลกต้องการดาร์กช็อกโกแลตยิ่ง ๆ ขึ้น
==ประโยชน์ต่อสุขภาพ==
ดาร์กช็อกโกแลตส่วนใหญ่ในตลาดที่มีโกโก้มากกว่าร้อยละ 70 มีองค์ประกอบทางเคมีที่สร้างปฏิสัมพันธ์กับเซลล์และเนื้อเยื่อซึ่งช่วยป้องกันการก่อตัวและผลลัพธ์ของโรคภัยไข้เจ็บบางประการ
องค์ประกอบทางเคมีที่ชื่อเฟลวานอล (flavanol) ซึ่งมีอยู่ในโกโก้และผลิตภัณฑ์โกโก้ และเป็นประโยชน์ต่อสุขภาพนั้น มีชื่อเรียกหลายอย่าง เช่น มอนอเมอร์ (monomer), อีพิแคทิชิน (epicatechin), และแคทิชิน (catechin)
มีหลักฐานแสดงว่า เมื่อบริโภคโกโก้ในปริมาณมาก เฟลวานอลจะช่วยลดความดันโลหิตและคอเลสเตอรอล ทั้งช่วยซ่อมเสริมการรับรู้ทางจิต (mental cognition) ตลอดจนช่วยลดความเสี่ยงการเกิดเบาหวานในบุคคลบางกลุ่ม
อาหารสำหรับควบคุมน้ำหนัก (diet) ซึ่งมีสารต้านอนุมูลอิสระสูง อย่างโกโก้และพืชผักผลไม้อื่น ๆ ช่วยส่งเสริมสุขภาพที่ดี ทั้งช่วยชะลอการตั้งต้นของโรคภัยบางอย่าง เช่น โรคหัวใจและหลอดเลือด, เบาหวาน, มะเร็งบางประเภท, และความผิดปรกติบางอย่างที่เกี่ยวข้องกับความสูงวัย
==อ้างอิง==
ประเภทของช็อกโกแลต
ไวต์ช็อกโกแลต

ไวต์ช็อกโกแลต หรือ ช็อกโกแลตขาว (white chocolate) เป็นช็อกโกแลตประเภทหนึ่ง มักประกอบด้วยเนยโกโก้, น้ำตาล, และมิลก์ซอลิด (milk solid) มีเนื้อสีออกเหลืองซีดหรือขาวขุ่นเหมือนงาช้าง จุดหลอมเหลวของเนยโกโก้ ซึ่งเป็นส่วนประกอบเดียวของไวต์ช็อกโกแลตที่มีเมล็ดโกโก้ ต้องสูงพอที่จะช่วยรักษาเนื้อช็อกโกแลตที่แข็งให้อยู่ในอุณหภูมิห้องได้เหมือนมิลก์ช็อกโกแลต (milk chocolate) และดาร์กช็อกโกแลต (dark chocolate)
==ความเป็นมา==
เนสท์เล่ (Nestlé) บริษัทในสวิตเซอร์แลนด์ นำเสนอไวต์ช็อกโกแลตยี่ห้อ "มิลกีบาร์" (Milkybar) เป็นครั้งแรกในยุโรปในช่วงคริสต์ทศวรรษ 1930 จึงถือว่า ไวต์ช็อกโกแลตมีกำเนิดมาจากสวิตเซอร์แลนด์
ต่อมา ค.ศ. 1945 ชายชื่อ Kuno Baedeker นำสูตรไวต์ช็อกโกแลตไปพัฒนาขณะทำงานอยู่ที่บริษัทช็อกโกแลตเมิร์กเคนส์ (Merckens Chocolate Company) ในอเมริกาเหนือ
==อ้างอิง==
ประเภทของช็อกโกแลต
รูบีช็อกโกแลต

รูบีช็อกโกแลต หรือ ช็อกโกแลตทับทิม (ruby chocolate) เป็นช็อกโกแลตประเภทหนึ่งซึ่ง เบร์รีคอลเลอบอต (Barry Callebaut) บริษัทโกโก้สัญชาติเบลเยียม–สวิตเซอร์แลนด์ นำเสนอขึ้นใน ค.ศ. 2017 แต่ได้พัฒนามาตั้งแต่ ค.ศ. 2004 แล้ว
รูบีช็อกโกแลตได้รับการนำเสนอเป็นครั้งแรกในงานที่ไม่เปิดต่อสาธารณะ จัดขึ้นในช่างไห่ ประเทศจีน เมื่อวันที่ 5 กันยายน ค.ศ. 2017
ช็อกโกแลตประเภทนี้ทำจาก "เมล็ดโกโก้ทับทิม" (ruby cocoa bean) ซึ่งเกิดจากต้นโกโก้ชนิดหนึ่ง ได้รับการพรรณนาว่า มีรสชาติ "หวานอมเปรี้ยว" โดย "แทบจะไม่มี" รสโกโก้ปรกติอย่างช็อกโกแลตประเภทอื่นเลย
กระบวนการผลิตยังไม่เป็นที่เปิดเผย เพราะเป็นความลับทางการค้า และบริษัทเบร์รีคอลเลอบอตก็ปฏิเสธว่า ไม่ได้ใช้การดัดแปลงพันธุกรรมเลย ส่วนรายงานต่าง ๆ คาดเดาว่า ผลิตโดยใช้เมล็ดโกโก้ที่ไม่ผ่านการหมักบ่ม จึงอาจมีสีออกแดงชมพูได้โดยธรรมชาติ
บริษัทเบร์รีคอลเลอบอตจดสิทธิบัตรรูบีช็อกโกแลตเมื่อ ค.ศ. 2009 โดยบรรยายว่า เป็นสิ่งต่อยอดจากโกโก้ (cocoa-derived material) ทำจากเมล็ดโกโก้ที่ไม่ได้หมัก หรือจากเมล็ดโกโก้ที่หมักไม่เกินสามวัน ผลิตภัณฑ์จะมีสีแดงหรือม่วงเมื่อใส่กรดบางชนิดแล้วใช้ปิโตรเลียมอีเทอร์ (petroleum ether) ดึงไขมันออกไป
ช็อกโกแลตประเภทนี้เริ่มขายตั้งแต่วันที่ 19 มกราคม ค.ศ. 2018 โดยวางจำหน่ายเป็นรสใหม่ของขนมคิทแคท (Kit Kat) สถานที่เริ่มขาย คือ ญี่ปุ่น, เกาหลีใต้, และออนไลน์ ในญี่ปุ่นมีราคาแท่งละ 400 เยน ต่อมา คิทแคทประกาศจะจำหน่ายรูบีช็อกโกแลตในสหราชอาณาจักรช่วงเดือนเมษายน ค.ศ. 2018 แต่ฟอร์ตนัมแอนด์เมสัน (Fortnum & Mason) ชิงตัดหน้าด้วยการวางขายรูบีช็อกโกแลตเป็นครั้งแรกในยุโรปเมื่อวันที่ 13 เมษายน ค.ศ. 2018 คิทแคทจึงวางจำหน่ายตามมาในวันที่ 16 เมษายน ค.ศ. 2018
==อ้างอิง==
ประเภทของช็อกโกแลต
พัก อึน-ฮเย

พัก อึน-ฮเย (Park Eun-Hye, เกิด 21 กุมภาพันธ์ 1977) นักแสดงหญิงชาวเกาหลีใต้ เธอเป็นที่รู้จักจากการแสดงในละครอิงประวัติศาสตร์เรื่อง แดจังกึม จอมนางแห่งวังหลวง เมื่อ ค.ศ. 2004 ส่งผลให้เธอเป็นที่ชื่นชอบในประเทศจีน เธอยังได้แสดงนำในละครโทรทัศน์จากประเทศ ไต้หวัน เรื่อง Silence ร่วมกับ โจว อวี๋หมิน หรือ Vic Chou จากวง เอฟโฟร์ เมื่อ ค.ศ. 2006
== อาชีพ ==
เธอก้าวเข้าสู่ธุรกิจบันเทิงเมื่อ ค.ศ. 1995 แต่เธอเริ่มมีชื่อเสียงใน ค.ศ. 2003 กับการรับบทสมทบในละครโทรทัศน์สุดฮิตของช่อง เอ็มบีซี เรื่อง แดจังกึม จอมนางแห่งวังหลวง
นักแสดงหญิงชาวเกาหลีใต้
หลุยส์ อฟอนโซ

หลุยส์ อฟอนโซ (รู้จักกันในชื่อ มอนตันฮา) เป็นนักปี่ชวาและเบสคลาริเน็ตชาวบราซิล ซึ่งหลุยส์ อฟอนโซ เรียนแคลริเน็ตและบสคลาริเน็ตที่รอตเทอร์ดาม และเป็นอาจารย์สอนที่มหาวิทยาลัยเซาเปาลู ตั้งแต่ปี ค.ศ. 1992
== ผลงาน ==
with Sujeito a Guincho, Sujeito a Guincho. 1997  - Gravadora Eldorado
with Sujeito a Guincho, Die Klarinetmaschine. 1999  - YB Music
with Duo Clarones, Duo Clarones, 2003 - YB Music
== อ้างอิง ==
บุคคลที่ยังมีชีวิตอยู่
ฮิวโก้ มาริอุตตี

ฮิวโก้ มาริอุตตี เกิดที่เมืองเซาเปาลู เมื่อวันที่ 18 ธันวาคม ค.ศ. 1975 เป็นนักกีตาร์และนักร้องชาวบราซิลวงซาอาแมน
== อ้างอิง ==
บุคคลที่เกิดในปี พ.ศ. 2518
บุคคลที่ยังมีชีวิตอยู่